Diari Oficial de la Generalitat Valenciana


Sumari del DOGV 8930, del 20-10-2020 (2020/8406)

RESOLUCIÓ de 8 d'octubre de 2020, del president de l'Institut Valencià de Cultura, pel qual s'amplia el termini de justificació d'ajudes al foment del sector audiovisual.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8406


Data del document
:   08-10-2020

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 d'octubre de 2020, del president de l'Institut Valencià de Cultura, pel qual s'amplia el termini de justificació d'ajudes al foment del sector audiovisual. [2020/8406]  
Mitjançant l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara endavant Ordre de bases reguladores).  
L'Ordre de bases reguladores constitueix el marc homogeni al qual s'atenen les diverses línies de subvenció dels sectors culturals que competeixen a l'Institut Valencià de Cultura. D'acord amb el que disposa l'Ordre de bases reguladores, es van publicar les resolucions següents per les quals es van convocar ajudes al foment del sector audiovisual:  
  
Resolució de 15 de juliol de 2020, del president de l'Institut Valencià de Cultura, per la qual es convoca la concessió d'ajudes per a l'escriptura de guions d'obres audiovisuals l'any 2020 (DOGV 8860, 20.07.2020).  
Resolució de 20 de juliol 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 6755.83.98.4783).  
Resolució de 21 de juliol 2020, del president de l'Institut Valencià de Cultura, per la qual es convoca la concessió d'ajudes a l'organització i manteniment d'associacions empresarials i de professionals del sector audiovisual en 2020 (DOGV 8665, 24.07.2020).  
Resolució de 3 d'agost de 2020, del president de l'Institut Valencià de Cultura, per la qual es convoca la concessió d'ajudes al desenvolupament i preparació de projectes d'obres audiovisuals per a l'any 2020 (DOGV 8876, 07.08.2020).  
L'article 12.6 de l'Ordre de bases reguladores estableix que el termini màxim per a la presentació de la justificació, amb caràcter general, serà de quatre mesos des de la finalització de l'activitat i, en tot cas, fins al 30 de novembre de cada exercici. En el cas d'ajudes plurianuals el termini de justificació per a cada anualitat finalitzarà el 30 de novembre de cada exercici. En atenció a aquest, el termini màxim de justificació de les ajudes referides és de fins al 30 de novembre de 2020.  
  
No obstant això, ateses la previsió per a resoldre les citades convocatòries i les característiques de les activitats a què es destinaran aquestes ajudes, és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma escaient.  
En aquest sentit, s'ha de considerar que el Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19 (DOGV 8781, 06.04, 2020), preveu en el capítol IV una sèrie de mesures extraordinàries en matèria de subvencions en l'àmbit de la cultura i l'esport dirigides a facilitar l'execució i justificació d'activitats subvencionades, i permet la flexibilització dels procediments corresponents i reglats en les respectives bases reguladores, respectant les mesures que necessàriament han d'adoptar-se en l'atorgament de subvencions.   
En conseqüència, de conformitat amb l'article 160.4.b), de la Llei 1/2015, de 6 de febrer, de la Generalitat, d'hisenda pública, del sector públic Instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'Organització i Funcionament de l'Institut Valencià de Cultura, aprovat pel Decret 5/2013, de 4 de gener i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
Primer  
1. Ampliar, fins al 15 de desembre de 2020, el termini de justificació de les ajudes previstes en les resolucions següents:  
Resolució de 15 de juliol de 2020, del president de l'Institut Valencià de Cultura, per la qual es convoca la concessió d'ajudes per a l'escriptura de guions d'obres audiovisuals l'any 2020.  
Resolució de 21 de juliol 2020, del president de l'Institut Valencià de Cultura, per la qual es convoca la concessió d'ajudes a l'organització i manteniment d'associacions empresarials i de professionals del sector audiovisual en 2020.  
Resolució de 3 d'agost de 2020, del president de l'Institut Valencià de Cultura, per la qual es convoca la concessió d'ajudes al desenvolupament i preparació de projectes d'obres audiovisuals per a l'any 2020.  
  
2. Ampliar, fins al 15 de desembre de 2020, el termini de justificació de la primera anualitat de les ajudes previstes en la Resolució de 20 de juliol 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals.  
  
  
Segon  
Publicar la present resolució en el Diari Oficial de la Generalitat Valenciana, a l'efecte del que estableixen els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.   
  
Tercer. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes, comptador des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.  
  
València, 8 d'octubre de 2020.- El president de l'Institut Valencià de Cultura: Vicent Marzà i Ibáñez